Det danske U/21-landshold i fodbold vandt nemlig en overlegen 4-0-sejr hjemme over Litauen i EM-kvalifikationen fredag aften. Det skete foran 4.843 tilskuere på Aalborg Stadion, og dermed fik Danmark revancheret 0-1-nederlaget mod Finland i juni på samme bane. Danmark kom foran i første halvleg, da FC Nordsjælland-spilleren Bo Storm bragede et flot langskud i nettet. og kort tid før pausen steg anfører Michael Jakobsen fra AaB til vejrs og hovedstødte 2-0-scoringen ind i netmaskerne. I anden halvleg var Danmark fortsat spilstyrende og kom fortjent foran 3-0, da Randers FC-midtbanespilleren Jonas Damborg i sin blot anden U/21-landskamp scorede for første gang. Martin Christensen afsluttede målfesten i sidste minut. Landstræner Keld Bordinggaard var glad for at komme påpointtavlen. - Der er meget at være tilfreds med, men det er især vores levende pasningsspil, jeg glædede mig over. Selvom det tog lidt tid at åbne op for litauerne, så bevarede vi roen og disciplinen. Vi holdt vores aftaler og vandrede ikke væk. Det gav os mulighed for at beholde farten i spillet, og skabte de nødvendige muligheder, sagde han til DBU's hjemmeside. /ritzau/

Referat:
Måske fodboldlandsholdet skulle flytte kampene til Aalborg Stadion. For her kan Danmark vide - i hvert fald når det drejer sig om U21-holdet.